ECA ta bukaci kasashen Afirka da su rungumi manufofin raya tattalin arziki ta hanyoyin da ba sa gurbata muhalli
2020-02-04 09:33:32 cri
Hukumar MDD mai lura da tattalin arzikin Afirka ko ECA a taikaice, ta yi kira ga kasashen Afirka, da su zage damtse wajen tsara manufofin ci gaban su, tare da dora muhimmanci ga salon raya tattalin arziki mai kare muhalli daga gurbata, da samar da birane masu ingantaccen yanayi.
Wata sanarwa da hukumar ta fitar a jiya Litinin, ta ce salon raya fasahohin zamani ta hanyar amfani da na'urori, ya ingiza ci gaban bil Adama zuwa matsayin ci gaban masana'antu kashi na 4.
Sanarwar ta ce nau'o'in iskar carbon mai gurbata iska na sauya yanayi matuka, tana kuma haifar da tasiri ga yanayin karuwar zafi ko raguwar sa a dukkanin sassan duniya, inda ake samun karuwar zafi, da annobar ambaliyar ruwa, da fari, da kalubale a fannin noma.
A don haka ya dace duniya ta sauya dabaru, muddin dai ana da burin samar da ingantaccen ci gaba. Daga nan sai sanarwar ta bayyana ci gaban masana'antu a matsayin abun dake zaburar da ci gaban tattalin arzikin manyan kasashen duniya. ECA ta jaddada cewa, dabarun ci gaban bil Adama na asali, na sauyawa sannu a hankali, sakamakon bunkasar fasahohin zamani da ake samu a daukkanin sassan duniya. (Saminu)
v Sin ta fitar da shirin dakile amfani da robobi masu gurbata muhalli nan da shekarar 2025 2020-01-20 10:01:14
v Kasar Sin za ta kaddamar da asusun raya kasa ba tare da gurbata muhalli ba a shekarar 2020 2019-12-26 20:26:28
v Sin na kokarin samar da makamashin lantarki ta hanyoyin da ba sa gurbata muhalli 2019-12-11 11:01:01
v Kasar Sin na kara azama kan yin hadin gwiwa tsakanin kasashe masu tasowa ta fuskar daidaita sauyin yanayi 2019-10-17 11:10:27
v Babban gandun dajin kasar Sin mai dausayi dake kudancin tsibirin Hainan ya karu sosai 2019-09-02 10:40:23
v Mafi yawan Sinawa na da sha'awar shiga aikin sa kai na kare muhalli 2019-08-19 10:57:36